તરત મીટિંગ ખંડ તાળીઓથી ગાજી ઉઠ્યો. બે-પાંચ મિનિટ સુધી તાળી પડતી રહી. પેલા હરખપદૂડા અધિકારી ફરી પોતાની જગ્યા પરથી ઉભા થયા અને જેટલીને કહે, ‘‘સર, તમે બહુ જોરદાર વાત કરી નાખી. ખરેખર સર તમે અમને બધાને છેલ્લાં બે વર્ષના અપરાધબોજથી મુક્ત કરી દીધા. પણ સર હું તમારાં વિધાનમાં એક જ સુધારો સૂચવવા માગીશ. તમે પેલું જે સો વાર પછી પાંચસો વાર કહ્યું એ બરાબર છે, બે હજાર વાર પણ બરાબર છે પણ પેલું હજારવાર વાળું કાઢી નાખવું પડશે. કારણ કે હવે હજારની નોટ જ અસ્તિત્વમાં નથી રહી. ''.